Fjallað verður um tilurð , tilgang , form og útbreiðslu goðsagna , og samband þeirra við helgisiði og þjóðfélagið sem þær lifa í . Áhersla verður lögð á norrænar goðsögur , sem verða raktar með sérstakri hliðsjón af heimildargildi þeirra rita sem þær geyma . Fjallað verður um skýringar og kenningar helstu fræðimanna og nokkur áhersla lögð á nýjustu rannsóknir á þessum vettvangi . Þá er á samamburðargrundvelli hugað að samsvörun við goðsögur utan norræns menningarsvæðis . ( Námskeiðið verður kennt á ensku . ) Kennari : Dr. Terry Gunnell , lektor . ( Ekki kennt á þessu ári ) Trúarlíf manna á norðurslóðum er tekið fyrir og gaumgæfðar heimildir allt frá elstu tímum , eins og grafir , rúnasteinar , hellaristur , og aðrar fornminjar , auk lýsinganna um norrænar trúarathafnir sem eru í verkum eftir Tacitus , Adam frá Brimum , Saxo Grammaticus og í fornritum Íslendinga eins og eddukvæðunum og konungasögunum . Auk norrænnar trúar er fjallað um seið og sjamanisma . Örlagatrú er tekin til ítarlegrar umfjöllunar sem meginþáttur í forkristnum átrúnaði á Norðurlöndum . Loks er að því vikið hvernig kiristindómurinn hefur fallið að norrænum lífsháttum og hugsunarhætti .